L 195/76 Den Europæiske Unions Tidende 27.7.2010 KOMMISSIONENS AFGØRELSE af 26. juli 2010 om tildeling af ekstra havdage til Portugal i ICES-afsnit VIIlc og IXa med undtagelse af Cadizbugten (meddelt under nummer K(2010) 5011) (Kun den portugisiske udgave er autentisk) (2010/415/EU) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Rådets forordning (EU) nr. 53/2010 af 14. januar 2010 om fastsættelse for 2010 af fiskerimuligheder for visse fiskebestande og grupper af fiskebestande gældende for EF-farvande og for EF-fartøjer i andre farvande, som er omfattet af fangstbegrænsninger (!), særlig bilag IIB, punkt 7, og ud fra følgende betragtninger: (1) — I punkt 5.1 i bilag IIB til forordning (EU) nr. 53/2010 fastsættes det maksimale antal dage, som EU-fartøjer med en længde overalt på 10m og derover, der medfører trawl og snurrevod eller lignende redskaber med en maskestørrelse på mindst 32 mm, garn med en maske- størrelse på mindst 60 mm eller langliner til bundfiskeri, må være til stede i ICES-afsnit VIIlc og IXa med undta- gelse af Cadizbugten i perioden 1. februar 2010- 31. januar 2011. (2) —Ihenhold til punkt 7 i bilag IIB kan Kommissionen på grundlag af det endelige ophør med fiskerivirksomhed siden den 1. januar 2004 tildele medlemsstaterne et antal ekstra havdage, hvor fartøjer, der medfører sådanne fiskeredskaber, må være til stede i det pågæl- dende geografiske område. (3) Den 8. februar, den 23. februar, den 25. marts og den 22. april 2010 indsendte Portugal oplysninger, som viser, at der siden den 1. januar 2004 er 28 fiskerfartøjer, som er ophørt endeligt med at udøve fiskerivirksomhed. På basis af de indsendte oplysninger og beregningsmetoden i punkt 7.1 i bilag IIB bør Portugal for perioden 1. februar 2010-31. januar 2011 tildeles 19 ekstra havdage for fartøjer, der medfører redskaber som anført i samme bilags punkt 2, litra a). (4) — Foranstaltningerne i denne afgørelse er i overensstem- melse med udtalelse fra Komitéen for Fiskeri og Akvakultur — VEDTAGET DENNE AFGØRELSE: Artikel 1 1. Det maksimale antal dage, som fiskerfartøjer, der fører portugisisk flag og medfører fiskeredskaber som omhandlet i punkt 2, litra a), i bilag IIB til forordning (EU) nr. 53/2010, og som ikke er omfattet af de særlige bestemmelser i det pågæl- dende bilags punkt 5.2, må være til stede i ICES-afsnit VIIIc og IXa med undtagelse af Cadizbugten, jf. det pågældende bilags tabel I, ændres til 177 dage om året. 2. Det maksimale antal dage, der er omhandlet i stk. 1, gælder med forbehold af senere afgørelser, som Kommissionen måtte træffe på grundlag af punkt 7.5 i bilag IIB til forordning (EU) nr. 53/2010 vedrørende en revurdering af de ekstra dage, som Kommissionen allerede har tildelt på basis af endeligt ophør med fiskerivirksomhed. Artikel 2 Denne afgørelse er rettet til Den Portugisiske Republik. Udfærdiget i Bruxelles, den 26. juli 2010. På Kommissionens vegne Maria DAMANAKI Medlem af Kommissionen ()) EUT L 21 af 26.1.2010, s. 1.